Document ID: 31996D0082

31996D0082
L 019/56
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 януари 1996 година
за изменение на Решения 93/196/ЕИО и 93/197/ЕИО във връзка с ветеринарно-санитарните условия и ветеринарното сертифициране за внос на еднокопитни за клане, регистрирани еднокопитни, еднокопитни за разплод и доотглеждане по отношение на пироплазмозата
(текст от значение за ЕИП)
(96/82/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяване на Австрия, Финландия и Швеция, и по-специално членове 15 и 16 от нея,
като има предвид, че ветеринарно-санитарните условия и ветеринарното сертифициране за внос на еднокопитни за клане са определени с Решение 93/196/ЕИО на Комисията (2), а за вноса на регистрирани еднокопитни, еднокопитни за разплод и доотглеждане тези условия са определени с Решение 93/197/ЕИО на Комисията (3), последно изменени с Решение 96/81/ЕО (4);
като има предвид, че пироплазмозата (B. equi и B. caballi) се среща в някои държави-членки на Европейската общност; като има предвид, че в някои държави-членки се срещат еднокопитни, серопозитивни за пироплазмоза;
като има предвид, че поради това изискването за отрицателни резултати от серологични тестове при внос на определени категории еднокопитни от определени трети държави вече не са уместни;
като има предвид, че лечението на еднокопитни с цел да се елиминира инфекцията може да бъде във вреда на животните; като има предвид обаче, че след лечението краткотрайна серонегативност от изисквания серологичен тест не изключва заразността за векторни маркери;
като има предвид, че горепосочените решения трябва съответно да бъдат изменени;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В глава „III. Здравна информация“ от приложение II към Решение 93/196/ЕИО четвърто тире от буква й) се заличава.
Член 2
В сертификати Г и Д в глава „III. Здравна информация“ от приложение II към Решение 93/197/ЕИО четвърто тире от буква й) се заличава.
Член 3
Настоящото решение се прилага от петнадесетия ден след нотифицирането му на държавите-членки.
Член 4
Адресати на настоящото решение са държавите-членки.
Съставено в Брюксел на 12 януари 1996 година.

Labels: 3
5
6